เจาะลึกเบื้องหลังแคมเปญ Customer F.I.R.S.T. ที่เจนเนอราลี่ ไทยแลนด์ ใช้มัดใจผู้บริโภค
แบรนด์ประกันเจ้าไหนในประเทศไทย ให้ความสำคัญกับลูกค้าเป็นอันดับต้น ๆ  หนึ่งในคำตอบของใครหลาย ๆ คนคงหนีไม่พ้น “เจนเนอราลี่ ไทยแลนด์”
15 ธ.ค. 2565

เจาะลึกเบื้องหลังแคมเปญ Customer F.I.R.S.T. ที่เจนเนอราลี่ ไทยแลนด์ ใช้มัดใจผู้บริโภค
Generali x ลงทุนแมน
ถ้าถามว่า แต่ละคนตัดสินใจทำประกันด้วยปัจจัยอะไรกันบ้าง ? 
- คนรู้จักแนะนำ 
- ความคุ้มครองตอบโจทย์ 
- ค่าใช้จ่ายที่น้อย
- เข้าใจความต้องการของลูกค้าอย่างเรา
แล้วถ้าถามต่อว่า แบรนด์ประกันเจ้าไหนในประเทศไทย ให้ความสำคัญกับลูกค้าเป็นอันดับต้น ๆ 
หนึ่งในคำตอบของใครหลาย ๆ คนคงหนีไม่พ้น “เจนเนอราลี่ ไทยแลนด์”
ซึ่งเจนเนอราลี่ ไม่เพียงแต่จะให้ความสำคัญกับลูกค้าเป็นอันดับ 1 มาโดยตลอด 
แต่บริษัทยังมุ่งมั่นพัฒนาแคมเปญการตลาด ให้ตอบโจทย์พฤติกรรมของผู้บริโภคในยุคใหม่อยู่เสมอ
ที่น่าสนใจคือ เจนเนอราลี่ ไทยแลนด์ ตอกย้ำความสำเร็จอีกครั้ง 
โดยการเปิดตัวแคมเปญใหม่ล่าสุด ที่มีชื่อว่า “Customer F.I.R.S.T.”  
แคมเปญที่จะมายกระดับมาตรฐานการให้บริการครั้งใหม่ ให้ลูกค้าได้รับประสบการณ์ที่ดีขึ้นอีกระดับ
มาวันนี้ ลงทุนแมนได้รับเกียรติสัมภาษณ์ คุณ มาร์โค เอนนีโล รักษาการประธานเจ้าหน้าที่บริหาร กลุ่มบริษัทเจนเนอราลี่ ไทยแลนด์
เพื่อที่จะมาไขข้อสงสัยว่า เจนเนอราลี่ ทำอย่างไร ถึงสามารถมอบบริการที่ตอบโจทย์ผู้บริโภคได้อย่างแท้จริง
แล้วอะไรคือเบื้องหลังความสำเร็จของ เจนเนอราลี่ ?
ลงทุนแมนจะเล่าให้ฟัง
หลายคนอาจจะยังไม่รู้ว่า เจนเนอราลี่ ไทยแลนด์ ต่างจาก เจนเนอราลี่ กรุ๊ป อย่างไร..
เจนเนอราลี่ ไทยแลนด์ คือบริษัทภายใต้เจนเนอราลี่ กรุ๊ป หนึ่งในบริษัทประกัน และบริหารจัดการสินทรัพย์ที่ใหญ่ที่สุดในโลก และยังเป็นแบรนด์ประกันจากยุโรปที่มีประวัติยาวนานมากว่า 190 ปี
ซึ่งเจนเนอราลี่มีผลิตภัณฑ์ที่สร้างสรรค์ และหลากหลาย ตั้งแต่หมวดประกันชีวิต ไปจนถึงประกันวินาศภัย ที่ตอบโจทย์ความต้องการของทั้งลูกค้ารายบุคคล ลูกค้ารายกลุ่ม และลูกค้าองค์กร รวมถึงคู่ค้า หรือพาร์ตเนอร์ต่าง ๆ
โดยพิสูจน์ได้จากยอดขายที่เติบโตสวนกระแสตลาดประกัน ในช่วงครึ่งปีแรกของปี 2022
ขณะที่ผลสำรวจของ RNPS (Relational Net Promoter Score) จากบริษัทวิจัยชั้นนำ ที่ได้ทำการสำรวจความพึงพอใจของผู้บริโภคต่อบริษัทประกันชั้นนำทั่วโลก ก็พบว่า
เจนเนอราลี่ ไทยแลนด์ เป็นแบรนด์ที่มีคะแนนในการสร้างประสบการณ์ และความพึงพอใจให้แก่ลูกค้าเพิ่มสูงขึ้นอย่างต่อเนื่องกว่า 220% ตลอดช่วง 3 ปีที่ผ่านมา
ซึ่งถือเป็นความสำเร็จจากการดำเนินธุรกิจ ภายใต้กลยุทธ์ “Customer F.I.R.S.T. ลูกค้าต้องมาก่อน” 
หรือการยึดลูกค้าเป็นจุดศูนย์กลาง พร้อมยกระดับมาตรฐานการให้บริการครั้งใหม่
โดยการมอบพริวิเลจเติมเต็มประสบการณ์สุดเอ็กซ์คลูซีฟให้ลูกค้าคนสำคัญผ่าน Customer Engagement ที่จะมาตอบโจทย์ทุกไลฟ์สไตล์ ทั้งความบันเทิง สุขภาพ ความงาม ท่องเที่ยว อาหาร และเวิร์กช็อป
ซึ่งผ่านกระบวนการสำรวจข้อมูลอินไซต์ของลูกค้าว่า จริง ๆ แล้วต้องการอะไร และกิจกรรมใดจะช่วยสร้างประสบการณ์ใหม่ ๆ ที่ดีและประทับใจให้ได้บ้าง
เพื่อเน้นการสร้างประสบการณ์ที่ดีที่สุดให้กับลูกค้า ตั้งแต่ก่อนการซื้อไปจนถึงหลังการซื้อกรมธรรม์กับเจนเนอราลี่เลยทีเดียว
จุดนี้เอง จึงเป็นที่มาของการปรับกลยุทธ์ด้านงานบริการ ภายใต้แคมเปญ “Customer F.I.R.S.T.” ประกอบด้วย
- F ย่อมาจาก Fast Service 
บริการที่สะดวกและรวดเร็ว สามารถให้ข้อมูลและนำเสนอผลิตภัณฑ์ ที่ตอบโจทย์ลูกค้าได้ทันที
- I ย่อมาจาก Integration
บูรณาการกระบวนการทำงานและข้อมูลที่เชื่อมโยงอย่างไร้รอยต่อ ให้สามารถตอบสนองความต้องการของลูกค้าได้ดียิ่งขึ้น
- R ย่อมาจาก Reachable 
พัฒนาช่องทางการติดต่อสื่อสาร ทำให้ลูกค้าเข้าถึงเจนเนอราลี่ได้ง่ายขึ้นในทุกแพลตฟอร์ม
ได้แก่ ศูนย์ลูกค้าสัมพันธ์ Generali Care Center 1394, Line Official Account, Facebook Official, Application GEN 365 และสายด่วนสำหรับคู่ค้าธุรกิจ (B2B)
- S ย่อมาจาก Simplification
ปรับลดขั้นตอนต่าง ๆ เพื่อให้สะดวก แต่ยังคงประสิทธิภาพและความปลอดภัยในการเก็บรักษาความลับของลูกค้า
เช่น การลดขั้นตอนการเซ็นเอกสารกรมธรรม์ และการเพิ่มวิธีการรับชำระเบี้ยประกันให้หลากหลายและสะดวกมากขึ้น 
รวมถึงการลดเอกสารต่าง ๆ เพื่อให้เกิดการดำเนินงาน และส่งมอบความคุ้มครองและบริการได้รวดเร็วมากยิ่งขึ้น
- T ย่อมาจาก Technology 
พัฒนาเทคโนโลยีและระบบปฏิบัติการล้ำสมัยในการรองรับความต้องการของลูกค้า ด้วยการพัฒนานวัตกรรมด้านสินค้า และการให้บริการอย่างต่อเนื่อง
นอกจากนี้ เจนเนอราลี่ ไทยแลนด์ ยังได้นำกลยุทธ์มาต่อยอด 
โดยสร้างกิจกรรมพิเศษเชื่อมความผูกพันระหว่างลูกค้าและแบรนด์ ที่เน้นสร้างประสบการณ์แบบ “ครั้งแรก” หรือ “ก่อนใคร” 
ผ่านการจัดกิจกรรมที่ตอบโจทย์ทุกไลฟ์สไตล์ของลูกค้า ไม่ว่าจะเป็น
- Entertainment ได้สัมผัสประสบการณ์ความบันเทิงก่อนใคร กับการชมภาพยนตร์ฟอร์มยักษ์รอบพรีเมียร์ ในโรงภาพยนตร์สุดเอ็กซ์คลูซีฟ Ultimate Screen ที่พารากอน ซีนีเพล็กซ์ ศูนย์การค้าสยามพารากอน
- Health & Beauty เปิดประสบการณ์ออกกำลังกายแนวใหม่ ด้วย BungeeWORKOUT คลาสออกกำลังกายกีฬาแนวใหม่สัญชาติไทย สำหรับลูกค้าผู้รักสุขภาพ
- Food & Workshop เข้าคลาสฝึกทำเมนูพิเศษจากเชฟระดับโลก กับโรงเรียนสอนการประกอบอาหาร เลอ กอร์ดอง เบลอ ดุสิต
รวมถึงมีกิจกรรมสุดพิเศษส่งท้ายปี ด้วยการเสริมดวงชะตาตามโหราศาสตร์ เพื่อความเป็นสิริมงคลต้อนรับปีใหม่ที่กำลังจะมาถึง
อย่างไรก็ดี กิจกรรมเหล่านี้เป็นเพียงส่วนหนึ่งของกิจกรรมที่เจนเนอราลี่ได้เตรียมเอาไว้ให้ลูกค้าคนสำคัญ ซึ่งบริษัทจะไม่หยุดคิดค้น และพัฒนาบริการ เพื่อให้ลูกค้าได้รับสิ่งที่ดีที่สุด
จากเรื่องราวทั้งหมด จะเห็นได้ว่าแคมเปญ “Customer F.I.R.S.T. ลูกค้าต้องมาก่อน” ของเจนเนอราลี่ ไทยแลนด์ ให้ความสำคัญกับลูกค้าอย่างมาก ตั้งแต่การปรับกลยุทธ์ใหม่ ไปจนถึงการทำการตลาดผ่านกิจกรรมต่าง ๆ ที่คัดสรรมาตอบโจทย์ลูกค้าได้ทุกกลุ่ม
จึงไม่น่าแปลกใจที่จะบอกว่า เจนเนอราลี่ ไทยแลนด์ เป็นอีกหนึ่งแบรนด์ประกันภัยที่น่าสนใจ สำหรับผู้คนในยุคปัจจุบัน ที่ต้องการเลือกใช้แบรนด์ที่เข้าใจตัวเองมากที่สุดนั่นเอง..
สำหรับใครที่สนใจข้อมูลด้านประกันภัยจาก เจนเนอราลี่ ไทยแลนด์ อ่านข้อมูลเพิ่มเติมได้ที่ 
หรือติดตาม “เจนเนอราลี่ ไทยแลนด์” เพื่อรับข้อมูลข่าวสารทางการตลาดและรับสิทธิประโยชน์ดี ๆ ได้ที่ Facebook : 
 
LINE : 
Reference
-